**PASIŪLYMAI DĖL PROJEKTŲ ATRANKOS KRITERIJŲ NUSTATYMO IR KEITIMO**

2018 m. rugsėjo 3 d.

|  |  |  |
| --- | --- | --- |
| **Pasiūlymus dėl projektų atrankos kriterijų nustatymo ir (ar) keitimo teikianti institucija:** | Lietuvos Respublikos energetikos ministerija | |
| **Veiksmų programos prioriteto numeris ir pavadinimas:** | 4 prioritetas „Energijos efektyvumo ir atsinaujinančių išteklių energijos gamybos ir naudojimo skatinimas” | |
| **Veiksmų programos konkretaus uždavinio numeris ir pavadinimas:** | 4.3.1. konkretus uždavinys „Sumažinti energijos suvartojimą viešojoje infrastruktūroje ir daugiabučiuose namuose“ | |
| **Veiksmų programos įgyvendinimo priemonės (toliau – priemonė) kodas ir pavadinimas:** | 04.3.1-VIPA-V-101 „Valstybei nuosavybės teise priklausančių pastatų atnaujinimas“ | |
| **Priemonei skirtų Europos Sąjungos struktūrinių fondų lėšų suma, mln. Eur:** | 16,07 | |
| **Pagal priemonę remiamos veiklos:** | * Valstybei nuosavybės teise priklausančių šildomų ir (arba) vėsinamų viešųjų pastatų atnaujinimas, didinant energijos vartojimo efektyvumą | |
| **Pagal priemonę remiamos veiklos arba dalis veiklų bus vykdomos:** | **Stebėsenos komiteto pritarimas nereikalingas, nes:**  **🗹** veiklos bus vykdomos Lietuvoje (arba ES šalyse, kai projektai finansuojami iš Europos socialinio fondo);  apribojimai veiklų vykdymo teritorijai netaikomi. | |
| **Projektų atrankos būdas (finansavimo forma finansinių priemonių atveju):** | **🗹**Valstybės projektų planavimas  Regionų projektų planavimas  Projektų konkursas  Tęstinė projektų atranka  Finansinė priemonė | |
| **x SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | **Nustatymas**  **X Keitimas**  **(Kriterijus patvirtintas 2015-06-18)** | |
| **Projektų atrankos kriterijaus numeris ir pavadinimas:** | 1. Galutinių naudos gavėjų įgyvendinamas projektas turi atitikti [Nacionalinės energetinės nepriklausomybės strategijos](https://e-seimas.lrs.lt/portal/legalAct/lt/TAD/TAIS.429490/ywvsRQhuqs), patvirtintos Lietuvos Respublikos Seimo 2012 m. birželio 26 d. nutarimu Nr. XI-2133 (toliau – Nacionalinė energetinės nepriklausomybės strategija), nuostatas ir [Viešųjų pastatų energinio efektyvumo didinimo programos,](https://www.e-tar.lt/portal/lt/legalAct/151b04b0793411e49adea948c356b2ec/uTXhQOlKck) patvirtintos Lietuvos Respublikos Vyriausybės 2014 m. lapkričio 26 d. nutarimu Nr. 1328, nuostatas. | |
| **Projektų atrankos kriterijaus vertinimo aspektai ir paaiškinimai:** | Laikoma, kad galutinio naudos gavėjo numatomas vykdyti projektas prisideda prie Nacionalinės energetinės nepriklausomybės strategijos ~~11 punkto~~ **33.1** ~~punkto~~ **papunkčio** įgyvendinimo, t. y. projektu turi būti ~~mažinamas energijos suvartojimas~~ **užtikrintas energijos vartojimo efektyvumo padidėjimas**, ir, kad pastatas, kurį ketinama atnaujinti, atitinka Viešųjų pastatų energinio efektyvumo didinimo programą, jei skiriant finansavimą pastato energetinio naudingumo klasė – žemesnė kaip C. | |
| **Projektų atrankos kriterijaus pasirinkimo pagrindimas:** | Kriterijui nustatyti buvo pasirinktas strateginio planavimo dokumentas, kuriame yra iškelti tikslai ir uždaviniai, prie kurių pasiekimo prisidės pagal šią priemonę finansuojami projektai, tuo tarpu pasirinktas Lietuvos Respublikos Vyriausybės nutarimas bus taikomas visiems atnaujinamiems, valstybei nuosavybės teise priklausantiems, viešiesiems pastatams.  Projektui atitikus minėtų dokumentų nuostatų reikalavimus bus prisidedama prie energijos vartojimo efektyvumo didėjimo, bus atnaujinami pastatai, kurie energijos suvartojimo prasme yra neefektyvūs. Tai tiesiogiai prisidės prie Veiksmų programos 4.3.1. konkretaus uždavinio „Sumažinti energijos suvartojimą viešojoje infrastruktūroje ir daugiabučiuose namuose“ įgyvendinimo.  Projektų atrankos kriterijus nepagrįstai neišskiria tam tikros tikslinės grupės iš kitų.  **Keitimo priežastys:** Lietuvos Respublikos Seimas 2018 m. birželio 21 d. nutarimu Nr. XIII-1288[[1]](#footnote-1) patvirtino [Nacionalinės energetinės nepriklausomybės strategijos](https://e-seimas.lrs.lt/portal/legalAct/lt/TAD/TAIS.429490/ywvsRQhuqs) pakeitimą (įsigaliojo 2018 m. birželio 30 d.) | |
| **x SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | **Kriterijus patvirtintas 2015-06-18, pakeistas 2015-11-26** |
| **Projektų atrankos kriterijaus numeris ir pavadinimas:** | 2. Projektu turi būti siekiama galutinės energijos sąnaudas atnaujinamame pastate sumažinti ne mažiau kaip 30 proc. |
| **Projektų atrankos kriterijaus vertinimo aspektai ir paaiškinimai:** | Laikoma, kad galutinio naudos gavėjo projektas atitinka šį kriterijų, jeigu projektu numatyta, kad atnaujinus pastatą, galutinės energijos sąnaudos bus sumažintos ne mažiau kaip 30 proc. Galutinės energijos sąnaudų sumažėjimas (procentais) vertinamas lyginant sumines energijos sąnaudas arba bendras šildymui, vėsinimui, karštam vandeniui ruošti, suminės elektros energijos sąnaudas pagal pateikiamą energinio naudingumo sertifikatą, išduotą prieš pastato atnaujinimą su bendromis šildymui, vėsinimui, karštam vandeniui ruošti, suminėmis elektros energijos sąnaudomis, nurodytomis projektiniame energinio efektyvumo sertifikate, pateiktame energijos vartojimo audito ataskaitoje. |
| **Projektų atrankos kriterijaus pasirinkimo pagrindimas:** | Nustatant kiekvieno projektu atnaujinamo pastato siektiną minimalų energijos sąnaudų sumažinimą procentais, yra užtikrinamas ES struktūrinių fondų lėšų efektyvus investavimas į projektus, kuriais bus siekiamas energijos sutaupymas, reikalaujamas [2012 m. spalio 25 d. Europos Parlamento ir Tarybos direktyvos 2012/27/](https://eur-lex.europa.eu/LexUriServ/LexUriServ.do?uri=OJ:L:2012:315:0001:0056:LT:PDF)ES dėl energijos vartojimo efektyvumo, ir kurių įgyvendinimas leis užtikrinti grąžinamų lėšų srautą, kurį bus galima investuoti į kitus projektus. Pagal šį kriterijų atrinkti projektai prisidės prie Veiksmų programos 4.3.1. konkretaus uždavinio „Sumažinti energijos suvartojimą viešojoje infrastruktūroje ir daugiabučiuose namuose“ spartesnio įgyvendinimo ir nustatytų jo rezultato stebėsenos rodiklių pasiekimo.  Projektų atrankos kriterijus nepagrįstai neišskiria tam tikros tikslinės grupės iš kitų. Strateginiuose dokumentuose pastatų atnaujinimui grąžinamosios subsidijos būdu nėra numatyta apribojimų minimaliam galutinės energijos sąnaudų kiekio sumažinimui, todėl šis kriterijus neprieštarauja strateginiams dokumentams, kurių pagrindu įgyvendinamos minėtos priemonės. |
| **x SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | **Kriterijus patvirtintas 2015-06-18** |
| **Projektų atrankos kriterijaus numeris ir pavadinimas:** | 3. Projektu turi būti atnaujinamas pastatas, esantis Lietuvos Respublikos energetikos ministro įsakymu kasmet tvirtinamame [Tinkamų atnaujinti pastatų sąraše](https://e-seimas.lrs.lt/portal/legalAct/lt/TAD/aa6df172470511e7b465dc41e35792b9/tXgWzrTLLF),  ir kuris pagal [Vadovybės apsaugos įstatymo](https://e-seimas.lrs.lt/portal/legalAct/lt/TAD/TAIS.193758/gpJuQVEgdT) nuostatas priskirtinas saugomiems objektams bei kuriame taikomas specialus režimas jo apsaugai ar, kuriame pagal kitus galiojančius LR teisės aktus energijos taupymo paslaugų teikimo įmonės negali užtikrinti paslaugų teikimo arba dėl kurio buvo kreiptasi, bet kuriam nebuvo skirtas finansavimas pagal priemonę Nr. 04.3.1-FM-F-105 „Energijos vartojimo efektyvumo didinimas viešojoje infrastruktūroje“. |
| **Projektų atrankos kriterijaus vertinimo aspektai ir paaiškinimai:** | Bus vertinamas Projektas pastato, esančio Tinkamų atnaujinti pastatų sąraše ir atitinkančio vieną iš sąlygų:   * Projektas yra skirtas atnaujinti pastatą, kuris pagal Vadovybės apsaugos įstatymo 2 straipsnio 7 dalį, priskirtinas saugomiems objektams ir, kurio apsaugai pagal Vadovybės apsaugos įstatymo 9 straipsnį taikomas specialus režimas ar kuriame pagal kitus galiojančius LR teisės aktus ETPT įmonės negali užtikrinti paslaugų teikimo; * arba dėl pastato atnaujinimo buvo kreiptasi, bet nebuvo skirtas finansavimas pagal priemonę Nr. 04.3.1-FM-F-105 „Energijos vartojimo efektyvumo didinimas viešojoje infrastruktūroje“. |
| **Projektų atrankos kriterijaus pasirinkimo pagrindimas:** | Šis kriterijus pasirinktas tikslu užtikrinti [Efektyvumo direktyvos 2012/27/ES](https://eur-lex.europa.eu/LexUriServ/LexUriServ.do?uri=OJ:L:2012:315:0001:0056:LT:PDF) reikalavimų (kasmet atnaujinti 3 proc. viešųjų pastatų ploto) įgyvendinimą, sudarant alternatyvias finansavimo sąlygas pastatų atnaujinimo projektams, kuriuose dėl teisės aktuose nustatytų saugumo ar kitų apribojimų ETPT įmonės negalėtų pilna apimtimi užtikrinti energijos paslaugų teikimo.  Kriterijus tuo pačiu prisideda prie efektyvesnio lėšų investavimo ir užtikrina, kad kuo didesnė dalis pastatų atnaujinimo projektų būtų įgyvendinama, taikant finansų priemones, tuo užtikrinant Veiksmų programoje numatytų rodiklių bei Viešųjų pastatų programoje iškeltų uždavinių pasiekimą.  Projektų atrankos kriterijus nepagrįstai neišskiria tam tikros tikslinės grupės iš kitų. Kadangi strateginiuose dokumentuose nėra numatyta kokie konkrečiai pastatai turi būti atnaujinami grąžinamosios subsidijos būdu, tad šis kriterijus neprieštarauja strateginiams dokumentams, kurių pagrindu įgyvendinama priemonė. |

Viceministras \_\_\_\_\_\_\_\_\_\_\_\_\_\_\_\_\_\_\_ Vidmantas Macevičius\_\_

(ministerijos atsakingo asmens pareigų pavadinimas) (parašas) (vardas ir pavardė)

1. „Dėl Lietuvos Respublikos Seimo 2012 m. birželio 26 d. nutarimo Nr. XI-2133 „Dėl Nacionalinės energetinės nepriklausomybės strategijos patvirtinimo“ pakeitimo“ [↑](#footnote-ref-1)